સરકારે ‘એક રાષ્ટ્ર, એક કર’ની વાત સાથે તા. ૧-૭-૨૦૧૭ના રોજથી દેશભરમાં GSTનો અમલ શરૂ કર્યો હતો. એક વર્ષ બાદ હવે વેપારીઓ માટે GST ‘એક કર, અનેક પરેશાની’ બની રહી છે. દેશભરના વેપારીઓ અને એક્સપોર્ટર્સના ૧૦ લાખ કરોડ સરકારી તિજોરીમાં આવી ગયા છે છતાં સરકાર રિફંડ આપવામાં ઠાગાઠૈયા કરી રહી છે. માત્ર ગુજરાતમાં જ રૂ. ૨૦ હજાર કરોડનું રિફંડ બાકી છે. વેપારી અને ઉદ્યોગપતિઓની પાસેથી જાણે કે રોકડ જ ચાલી ગઇ હોય તેવી સ્થિતિ થતાં તેની આડઅસર વેપાર ધંધા ઉપર પડી રહી છે. વેપારીઓને દર મહિને GSTના જુદા જુદા રિટર્ન ભરવા માટે કલાકો સુધી કમ્પ્યૂટર સામે બેસી રહેવું પડે છે છતાં રિટર્ન ફાઇલ થઇ શકતું નથી.